KIRJALLINEN KYSYMYS E-3252/02 esittäjä(t): Mogens Camre (UEN) komissiolle. Kansainvälinen bussiliikenne suhteessa EU:n säännöstöön: neuvoston asetus (ETY) nro 684/92, annettu 16. maaliskuuta 1992, sellaisena kuin se on muutettu asetuksessa (EY) nro 11/98.



Virallinen lehti nro 155 E , 03/07/2003 s. 0118 - 0119



KIRJALLINEN KYSYMYS E-3252/02 esittäjä(t): Mogens Camre (UEN) komissiolle (19. marraskuuta 2002) Aihe: Kansainvälinen bussiliikenne suhteessa EU:n säännöstöön: neuvoston asetus (ETY) nro 684/92, annettu 16. maaliskuuta 1992, sellaisena kuin se on muutettu asetuksessa (EY) nro 11/98 Tanskan viranomaisilta saatuun liikennöintilupaan, joka perustuu neuvoston asetukseen (ETY) nro 684/92(1), annettu 16. maaliskuuta 1992, sellaisena kuin se on muutettu asetuksessa (EY) nro 11/98(2), perustuen tanskalainen bussiyhtiö on omasta aloitteestaan ja itsenäisesti käynnistänyt bussiliikenteen Kööpenhaminan keskustan ja Malmö/Strurupin lentokentän välillä. Malmö/Strurupin lentokenttää käyttävät Ruotsin kotimaan lentoliikenteen lisäksi useat tilauslento- ja halpalentoyhtiöt kuten Ryanair. Sturupin lentoaseman perimät maksut ovat huomattavasti halvemmat kuin Kööpenhaminan lentoaseman (Kastrupin) perimät maksut. Tämän vuoksi monet tanskalaiset lentomatkustajat käyttävät mieluummin Sturupin lentoasemaa lentomatkojensa lähtöpaikkana. Nämä tanskalaiset matkustajat käyttävät äskettäin perustettua bussilinjaa (linja 737) Kööpenhaminan keskustasta Sturupiin. Säännöllisen bussiliikenteen toiminnan edellytyksinä ovat asianmukaisella kyltillä ja aikataulutiedoilla varustetut pysäkit, koska niiden perusteella matkustajat löytävät tiensä bussin lähtöpaikalle. Kööpenhaminan kunta (kaupunki) kieltäytyy kuitenkin antamasta bussiyhtiön käyttöön keskeistä ja kohtuullisen hyvällä paikalla olevaa pysäkkiä. Kunta ilmoittaa liikenteelliset näkökohdat syiksi, joiden vuoksi se ei voi antaa tälle bussille lupaa ottaa/jättää matkustajia sopivalla ja keskeisellä paikalla. Kunta on määrännyt bussilinjan lähtöpaikan kunnan rajojen ulkopuolelle, minkä vuoksi yhdelläkään matkustajalla ei ole helppoa pääsyä ruotsalaiselle lentoasemalle liikennöivään bussiin. Asiasta on jo valitettu Tanskan kilpailuvirastoon, jonka kannan mukaan kilpailu lentoliikenteessä on toivottavaa. Kilpailuvirasto ilmoittaa kuitenkin, että pysäkin asettaminen ruotsalaiselle lentoasemalle liikennöivän bussilinjan käyttöön kuuluu Kööpenhaminan kunnan toimivaltaan. On erittäin todennäköistä, että Kööpenhaminan kunta kieltäytyy antamasta pysäkkiä, koska se haluaa varmistaa, että Kööpenhaminan lentoaseman osuus lentoliikenteestä on mahdollisimman suuri, eikä se tässä yhteydessä ota huomioon matkustajille aiheutuvia kustannuksia. Pystyykö komissio tekemään päätöksen siitä, onko Kööpenhaminan kunnalla oikeus rajoittaa kahden lentoaseman välistä normaalia kilpailua siten, että se vaikeuttaa nopeaa ja helppoa pääsyä Kööpenhaminan ja Malmö/Sturupin lentoaseman välillä kulkeviin busseihin? (1) EYVL L 74, 20.3.1992, s. 1. (2) EYVL L 4, 8.1.1998, s. 1. Loyola de Palacion komission puolesta antama vastaus (7. tammikuuta 2003) Yhteiset säännöt, joiden tavoitteena on taata kaikkien jäsenvaltioiden kansainvälistä henkilöliikennettä harjoittavien toimijoiden pääsy markkinoille syrjimättä toimijoita kansalaisuuden tai kotipaikan perusteella, vahvistetaan 16. maaliskuuta 1992 annetussa asetuksessa (ETY) N:o 684/92, sellaisena kuin se on muutettuna asetuksella (EY) N:o 11/98. Asetuksella on pantu sen voimaantulosta alkaen täytäntöön palvelujen vapaan tarjoamisen perusperiaate henkilöliikenteen alalla. Asetuksessa (ETY) N:o 684/92, sellaisena kuin se on muutettuna asetuksella (EY) N:o 11/98, säädetään, että säännöllisen kansainvälisen henkilöliikenteen harjoittamiseen on saatava lupa sen jäsenvaltion toimivaltaiselta viranomaiselta, jonka alueella lähtöpaikka sijaitsee. Asetuksen 5 artiklan mukaan luvassa on eriteltävä muiden muassa henkilöliikenteen matkareitti sekä pysähdykset ja aikataulut. Jäsenvaltioiden toimivaltaiset viranomaiset kansalliset, alueelliset tai paikalliset ovat vastuussa lupahakemuksen käsittelystä ja luvan myöntämisestä säännöllisen henkilöliikenteen harjoittamiselle. Jokaisen jäsenvaltion toimivaltaisella viranomaisella on harkintavaltaa, jotta se voi ottaa huomioon turvallisuuteen ja yleiseen järjestykseen liittyvät vaatimukset alueellaan sekä erityisesti maantieverkostossaan. Harkinnan tulos ei saa kuitenkaan perustua kansalaisuuteen tai kotipaikkaan. Tanskan viranomaisten ilmoittamat perusteet, liikenteelliset näkökohdat, vaikuttavat tältä osin kuuluvan julkista valtaa käyttävien Tanskan viranomaisten toimivaltaan. On selvää, että jäsenvaltioiden on sovellettava henkilöliikenteen harjoittamista koskevia yhteisön säännöksiä hyödyllisellä, järkevällä ja oikeasuhtaisella tavalla. Ottamatta millään tavalla kantaa Tanskan viranomaisten päätökseen, josta komissiolla on vain vähän tietoja, komissio muistuttaa, että toimivaltaisten viranomaisten päätökseen sisältyvä liikennejärjestelyihin liittyvä peruste on perusteltava selkeästi. Lisäksi liikennejärjestelyihin liittyvät vaatimukset on otettava huomioon siten, että henkilöliikenteen harjoittajalla katsotaan olevan todellinen oikeus perustaa uusi säännöllisen henkilöliikenteen palvelureitti. Liikenteenharjoittajalle on siis myönnettävä lupa pysähdyksiin matkustajien ottamiseksi kyytiin ja jättämiseksi kyydistä siten, että pysäkit sijaitsevat paikoissa, joiden ansiosta kyseisen henkilöliikennepalvelun käyttäminen on järkevää ja kannattavaa. Kansallisen tuomioistuimen on tarvittaessa arvioitava jäsenvaltioiden toimivaltaisten viranomaisten tekemien päätösten järkevyyttä ja oikeasuhtaisuutta.